JALGPALLIVÄLJAKU KASUTAMISE LEPING
KV-0.4-2.2/24/605-1

Tallinn										23.04.2024

1.	LEPINGU PÕHITINGIMUSED JA DEFINITSIOONID:

Kasutusse Andja	Ärinimi:	MTÜ Heategevusfond Uus Laine 	
	Registrikood:	8031448	
	Aadress:	Rae 38 Paldiski 76806	
	Telefon:	+372 506 8119	
	E-post:	nikolai@paldiski.net	
	Pank ja arvelduskonto:	EE652200221058632568 Swedbank	
	Esindaja:	Nikolai Pitšugov	
	Kontaktisik:	Igor Aleksandrov, tel +372 520 3289, pakrisk@gmail.com	
			
Kasutaja	Ärinimi:	Kaitsevägi, sõjaväepolitsei	
	Registrikood:	70008641	
	Aadress:	Filtri tee 12, 10132	
	Telefon:	+372 717 2901	
	E-post:	meelis.sarapuu@mil.ee	
	Esindaja:	Meelis Sarapuu	
	Kontaktisik:	Sven Ringvee, tel +372 521 2204, sven.ringvee@mil.ee	
			
Lepingu Ese	Lepingu esemeks on Kasutusse Andja poolt Kasutajale ajutiseks perioodiliseks kasutamiseks (lepingu eseme kasutamise graafiku alusel) antav kunstmurukattega jalgpallistaadion pindalaga 7102 m2, asukohaga Paldiski linn, Pakri tn 5a.	
	
Lepingu Eseme sihtotstarve	Treeningute korraldamine Lepingu Esemel.	
	
Tasu	Kasutaja poolt Kasutusse Andjale Lepingu Eseme kasutamise eest makstav summa.	
		
Kommunaalteenused		Kasutusse Andja poolt Kasutajale Lepingu Esemel pakutavad ja vahendatavad  teenused, mis on seotud Lepingu Eseme ekspluateerimisega vastavalt Lepingu punktis 4.1 sätestatule.	
	
Leping	 Jalgpalliväljaku kasutamise leping.	
	
Lepingu Eseme kasutamise aeg	Pooled lepivad kokku Lepingu Eseme kasutamise ajad.	
	
Lepingu sõlmimise koht ja aeg	Paldiski (kuupäev allkirjas)	
Lepingu tähtaeg	Leping kehtib kuni 12.08.2024 k.a	
	
Pool	Kasutaja või Kasutusse Andja.	
	
Pooled	Kasutaja ja Kasutusse Andja koos.	

2.	LEPINGU ESE 
2.1.	Kasutusse Andja annab ja Kasutaja võtab tähtajaliselt kasutusse Lepingus toodud tingimustel Lepingus nimetatud Lepingu Eseme kasutusse ning kasutab Lepingu Eset vastavalt Poolte vahel kooskõlastatud Graafikule ning Kasutaja kohustub tasuma Lepingu Eseme kasutamise eest igakuiselt Tasu, kasutama Lepingu Eset kooskõlas Lepingu tingimustega ning kandma vastutust Lepingu Eseme kahjustamise eest.

3.	TASU 
3.1.	Lepingu Eseme kasutamise eest maksab Kasutaja Kasutusse Andjale Tasu vastavalt alltoodud tariifile:
3.1.1.	terve jalgpalliväljaku kasutamine treeninguks (kestvus 90 min) - 60 eurot kord;
3.1.2.	poole jalgpalliväljaku kasutamine treeninguks (kestvus 90 min) – 30 eurot kord.
3.2.	Juhul, kui Kasutaja ei suuda lõpetada treeningut punktis 3.1.1 – 3.1.2 nimetatud ajavahemiku jooksul, on Kasutusse Andjal õigus nõuda iga Lepingu Eseme vabastamisega viivitatud 15 minuti eest täiendavat tasu 12 euro ulatuses (summale lisandub sätestatud ulatuses käibemaks). Tasu arvestatakse iga alustatud 15 minuti pealt.
3.3.	Lepingu Eseme kasutamisel ei ole Kasutajal lubatud korraldada Lepingu Esemel (jalgpalliväljakul) muid üritusi kui Lepingu punktis 3.1.1 ja/või 3.1.2 nimetatud treeningud, välja arvatud juhul, kui Pooled on selles (sealhulgas tasu suuruses) eraldi kirjalikult kokku leppinud. 
3.4.	Kasutusse Andja esitab e-arve. Lepingujärgsete maksete tasumisega viivitamisel on Kasutusse Andjal õigus nõuda Kasutajalt viivise tasumist summas 0,1% iga viivitatud kalendripäeva eest. 
3.5.	Kasutusse Andja kohustub õigeaegselt Kasutajale kirjalikus vormis teatama pangaasutuse või selles asuva pangaarve rekvisiitide muutumisest.

4.	KOMMUNAALTEENUSED 
4.1.	Kasutusse Andja kohustub tagama Lepingu Esemel (jalgpalliväljakul) alljärgnevate Kommunaalteenuste olemasolu:
-	elektrienergia ja elektrivõrk;
-	prügivedu.

5.	LEPINGU ESE KASUTAMISE AJAD
5.1.	Pooled lepivad Lepingu Eseme kasutamises kokku kirjalikult. 

6.	LEPINGU ESEME KASUTAMINE
6.1.	Kasutaja on kohustatud kasutama Lepingu Eseme heaperemehelikult ja sihtotstarbeliselt. Lepingu Eseme sihtotstarbeks on Lepingu Esemel treeningute läbiviimine. Kasutaja kohustub samuti võtma tarvitusele kõik mõistlikud abinõud Lepingu Eseme kaitsmiseks tulekahju ja muude riskide eest.
6.2.	Kasutajal on keelatud anda Lepingu Eseme üürile, rendile, tasuta või tasu eest kasutusse või muud moodi kolmandatele isikutele kasutusse ilma Kasutusse Andja eelneva kirjaliku nõusolekuta. Lepingu Eseme valduse üleandmist kolmandatele isikutele ilma Kasutusse Andja eelneva kirjaliku nõusolekut loetakse Lepingu oluliseks rikkumiseks, mis annab Kasutusse Andjale õiguse Lepingu ennetähtaegselt üles öelda.
6.3.	Kasutaja kohustub kasutama Lepingu Eseme sihtotstarbeliselt üksnes treeninguteks ning järgima jalgpalliväljakul Kasutusse Andja poolt kehtestatud ja Kasutajale kättesaadavaks tehtud reegleid ning sisekorraeeskirju.
6.4.	Kasutaja peab tagama Kasutusse Andja esindajatele vaba juurdepääsu Lepingu Esemele ka siis, kui Lepingu Eset kasutatakse kokkulepitud ajal treeninguteks. 

7.	ÜÜRIPINNA KORRASHOID JA PARENDAMINE
7.1.	Kasutaja on kohustatud kasutama Lepingu Eset hoolikalt ning vältima Lepingu Esemele kahju tekitamist tagades, et Lepingu Ese säiliks selle Kasutajale üleandmise ajal olnud seisundis, arvestades Lepingu Eseme tavapärast kulumist. Lepingu Eseme tavapäraseks kulumiseks ei loeta jalgpalliväljakul asuvate päraldiste (väravad, lukud, asfaltkate, tribüünid jne) kahjustamist, jalgpalliväljaku kunstmurukatte rikkumist, jalgpalliväljaku ümbritseva aia kahjustamist. Lepingu Eseme kahjustamise korral kohustub Kasutaja hüvitama Kasutusse Andjale kõik vastavad kulud ja kahjud, mis on Kasutusse Andjal tekkinud Lepingu Eseme parandamisega ning taastamisega seoses. Lisaks sellele on Kasutajal kohustus hüvitada Kasutusse Andjale kõik kahjud (sh saamata jäänud tulud) ja kulud, mis on viimasel tekkinud seoses sellega, et ta ei saanud anda Lepingu Eset kasutusse teistele oma klientidele, kellel oli vastavalt õigus jalgpalliväljakut kasutada nendega kokkulepitud graafikute järgi.
7.2.	Kasutusse Andja vastutab Lepingu Eseme üldise korrashoiu ja remondi eest ning Kasutajal ei ole õigust teha Lepingu Esemel iseseisvalt parendusi ja/või muudatusi, välja arvatud, kui Pooled on selles eelnevalt kirjalikult kokku leppinud. 

8.	KASUTUSSE ANDJA KOHUSTUSED
Kasutusse Andja kohustub:
8.1.	andma Lepingu Eseme Kasutaja kasutusse kirjalikult kokkulepitud päevadel ja aegadel ning võimaldama vaba juurdepääsu Lepingu esemele kokkulepitud aegadel. 
8.2.	võimaldama Kasutajal takistamatult kasutada Lepingu Eset vastavalt lepingule ja kokkulepitud aegadele.
8.3.	täitma muid Lepingust tulenevaid kohustusi.

9.	KASUTAJA KOHUSTUSED
Kasutaja kohustub:
9.1.	tasuma Kasutusse Andjale Lepingu Eseme kasutamise eest Tasu ning kasutama Lepingu Eset hoolikalt, sihtotstarbeliselt.
9.2.	hoiduma Lepingu Eseme kolmandatele isikutele allkasutusse andmisest, lepingu Eseme kahjustamisest ning sellel asuva vara rikkumisest;
9.3.	täitma muid Lepingust tulenevaid kohustusi.

10.	LEPINGU JÕUSTUMINE, LÕPPEMINE, ENNETÄHTAEGNE LÕPETAMINE JA ERAKORRALINE ÜLESÜTLEMINE
10.1.	Leping jõustub alates selle allkirjastamisest mõlema Poole poolt ning kehtib kuni 12.08.2024 k.a. Lepingu korraline ülesütlemine Kasutaja poolt ei ole lubatud ning loetakse Lepingu rikkumiseks.
10.2.	Lepingu erakorraline ülesütlemine Kasutaja poolt on lubatud üksnes käesolevas Lepingus otseselt sätestatud juhtudel ja alustel. 
10.3.	Leping lõpeb Lepingu tähtaja möödumisel, Lepingu korralisel ülesütlemisel Kasutusse Andja poolt või Lepingu erakorralisel Ülesütlemisel mistahes Poole poolt, kusjuures Lepingust tulenevad kohustused lõpevad nende kohase täitmisega Poolte poolt.
10.4.	Kasutusse Andjal on õigus Leping erakorraliselt üles öelda teatades sellest Kasutajale kirjalikult vähemalt 10 kalendripäeva ette juhul, kui:
10.4.1.	Kasutajal on Tasu vähemalt 30 (kolmkümmend) päeva üle maksetähtaja osaliselt või täielikult maksmata või Kasutaja on olnud vastavate maksete tasumisega viivituses üle 5 (viie) päeva vähemalt 3 (kolmel) korral; või
10.4.2.	Kasutaja kasutab Lepingu Eseme vastuolus käesolevas Lepingus sätestatud otstarbega, halvendab Lepingu Eseme seisundit, kahjustab Lepingu Eset ja/või sellel asuvat vara, teeb Lepingu Esemel ümberehitusi ja/või parendusi ilma Kasutusse Andja eelneva kirjaliku nõusolekuta; või
10.4.3.	Kasutaja annab Lepingu Eseme kolmandatele isikutele allkasutusse; või
10.4.4.	Kasutaja suhtes kuulutatakse välja pankrot; või
10.4.5.	Kasutaja muul viisil rikub oluliselt Lepingut.
10.5.	Kasutajal on õigus käesolev Leping erakorraliselt üles öelda, teatades sellest Kasutusse Andjale vähemalt 30 päeva ette kui Kasutajal ei ole Kasutusse Andja poolt Lepingu süülise rikkumise tõttu võimalik Lepingu Eset sihtotstarbeliselt kasutada, ehk juhul, kui Lepingu Eseme Graafikujärgne kasutamine muutub võimatuks või on oluliselt raskendatud.

11.	TEATED
11.1.	Poolte vahelised käesoleva Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edestamisel teisele Poolele ei ole õiguslikke tagajärgi.

12.	MUUD SÄTTED
12.1.	Pooled vastutavad Lepingu rikkumise korral Lepingus ja õigusaktides ettenähtud korras. Pooled kannavad vastastikku täielikku varalist vastutust Lepingu mittetäitmisega või mittekohase täitmisega teisele Poolele tekitatud varalise kahju eest. Pooled vastutavad oma töötajate ja esindajate tegevuse või tegevusetusega teisele Poolele tekitatud varalise kahju eest. Pooled lepivad käesolevaga kokku, et Kasutusse Andja vastutab üksnes otsese varalise kahju tekitamise eest.
12.2.	Kasutaja kohustub hüvitama, tasuma täies ulatuses või muul viisil rahuldama, heastama või kõrvaldama kolmandate isikute nõuded, mis on nende kolmandate isikute poolt esitatud Kasutusse Andja vastu tulenevalt Kasutaja või isikute, kelle eest Kasutaja vastutab (sealhulgas jalgpalliväljaku kasutajate ja külaliste), tegevusest või tegevusetusest Lepingu Esemel.
12.3.	Pooled kohustuvad teise Poole nõusolekuta mitte avaldama kolmandatele isikutele käesoleva Lepingu tingimusi ning Lepingu alusel teiselt Poolelt saadud informatsiooni, s.h kogu sellist informatsiooni, mis Poolele ei oleks teatavaks saanud ilma Lepingu sõlmimiseta, välja arvatud kui see informatsioon on juba avalik või informatsiooni avaldamist nõutakse seaduse alusel või kui tegemist on informatsiooni avaldamisega pankadele ning professionaalsetele konsultantidele, kelle suhtes kehtib analoogne konfidentsiaalsuskohustus.
12.4.	Lepingu tingimusi võib muuta ainult Poolte kirjalikul kokkuleppel.
12.5.	Lepingu muudatused ja täiendused vormistatakse kirjalikult ning kirjutatakse Poolte poolt alla.
12.6.	Käesoleva Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi õigusaktidega ette nähtud korras Harju Maakohtus.
Pooled kinnitavad teineteisele, et Lepingu kõik sätted on läbi räägitud ja kumbki Pool oli täielikult võimeline mõjutama iga tingimuse sisu. Pooled kinnitavad teineteisele, et ükski Lepingu tingimus ei kahjusta neid ebamõistlikult ja Poolte õigused ning kohustused on nende hinnangul tasakaalus. Poolte esindajad kinnitavad, et nad on kõik Lepingu sätted läbi lugenud ja neist aru saanud. 

poolte allkirjad:

Kasutusse Andja:
[ allkirjastatud digitaalselt ]
___________________________
MTÜ Heategevusfond Uus Laine 
Nikolai Pitšugov	Kasutaja:
[ allkirjastatud digitaalselt ]
_____________________________
Kaitsevägi
sõjaväepolitsei
Meelis Sarapuu
Kolonel